nahid-hub/BLUGE-bengali-wikipedia-section-title-prediction huggingface dataset:
বাংলা উইকিপিডিয়া জানুয়ারি ২০০৪ সালে এর যাত্রা শুরু করে। সেই সময়ে উইকিপিডিয়ার প্রতি মানুষের আকর্ষণ কম ছিল। পাশাপাশি, বাংলায় অবদান রাখতে বিভিন্ন সীমাবদ্ধতা ছিল।

২০০৬ সাল থেকে সম্পূর্ণ দৃশ্যপট পরিবর্তন হয়ে যায়। সে সময় বাংলা ব্লগিং জগত ধীরে ধীরে বড় হচ্ছিল, এবং অনেক মানুষ বাংলা কম্পিউটিংয়ে অভ্যস্ত হয়ে ওঠছিল – এতে বিনামূল্যের এবং মুক্ত উৎসের টাইপিং সরঞ্জাম অভ্রও গুরুত্বপূর্ণ ভূমিকা পালন করে। ২৫ মার্চ ২০০৬ সালে, দেশব্যাপী উইকিপিডিয়া জনপ্রিয় করতে বাংলাদেশ ওপেন সোর্স নেটওয়ার্ক (বিডিওএসএন) কর্তৃক একটি উইকি দল গঠন করা হয়। লক্ষ্য ছিল, উইকিপিডিয়ার মাধ্যমে বিশ্ব দরবারে বাংলাকে পরিচিত করা ও বাংলা ভাষায় একটি পূর্ণাঙ্গ বিশ্বকোষ তৈরি করা। সেই সময়, বাংলা উইকিপিডিয়ায় মাত্র ৫০০ টি নিবন্ধ ছিল। কিন্তু কিছুদিনের মধ্যেই ‘বিডিওএসএন উইকি দল’-এর সাথে আরও অনেকে যোগদান করেন। দলটি সেসময় কিছু সংবাদপত্রের মাধ্যমে উইকিপিডিয়ার কথা ছড়িয়ে দিতে শুরু করে এবং একটি বাংলা উইকি মেইলিং লিস্ট পরিচালনা করা শুরু করে। এতে শীঘ্রই, দেশ এবং বিদেশের অনেক বাংলাভাষী এই গতিশীল প্রকল্পে যোগদান করা শুরু করে। এর ফলাফল স্বরূপ, অক্টোবরের শেষে, বাংলা উইকিপিডিয়া ১০ হাজার নিবন্ধের মাইলফলক স্পর্শ করে। দক্ষিণ এশীয় ভাষার উইকিপিডিয়ার মধ্যে বাংলা উইকিপিডিয়া প্রথম এই মাইলফলকে পৌঁছায়।

২০০৯ ও ২০১০-এর মাঝামাঝি সময়ে পশ্চিমবঙ্গ, ভারতের বাংলাভাষীগণ বাংলা উইকিপিডিয়ায় অবদান রাখা শুরু করেন। একইসময়, উইকিমিডিয়া ফাউন্ডেশন তাদের যাত্রা শুরু করে এবং বাংলায় ও বাংলাদেশে শিক্ষামূলক বিষয়বস্তু প্রচার করতে ৩রা অক্টোবর ২০১১ সালে ফাউন্ডেশন, উইকিমিডিয়া বাংলাদেশ নামে একটি স্থানীয় অধ্যায় অনুমোদন করে। ২৬শে ফেব্রুয়ারি ২০১৫ সালে উইকিপিডিয়ার সহ-প্রতিষ্ঠাতা উইকিমিডিয়া বাংলাদেশ আয়োজিত বাংলা উইকিপিডিয়ার দশম প্রতিষ্ঠাবার্ষিকী অনুষ্ঠানে যোগদান করতে ঢাকায় আসেন। তিনি বলেন, নিবন্ধের গভীরতার দিক থেকে বাংলা উইকিপিডিয়ার অবস্থান অন্যান্য উইকিপিডিয়ার তুলনায় অনেক উপরে।

জানুয়ারি ২০১৯ সালের পরিসংখ্যান অনুসারে, বাংলা উইকিপিডিয়াই বাংলা ভাষায় লিখিত একমাত্র অনলাইন মুক্ত বিশ্বকোষ। এছাড়া এটি বর্তমানে ইন্টারনেটের বাংলা বিষয়বস্তু সমৃদ্ধ অন্যতম বড় ওয়েবসাইট।

সঠিক অনুচ্ছেদ শিরোনাম কোনটি?
titleA. পটভূমি
titleB. সম্প্রদায় ও অনুষ্ঠান
titleC. ইতিহাস
titleD. পরিসংখ্যান
উত্তর: titleC
বাংলাদেশে সব মিলিয়ে ৪৫টি আদিবাসী গোষ্ঠী বসবাস করে। তাদের প্রত্যেকেরই আলাদা আলাদা বিয়ের রীতি রয়েছে। বিয়ে অনুষ্ঠানে কুলার মধ্যে ধান, দুর্বা, আতপ চাল, মিষ্টি, সিঁদুর ইত্যাদি সহকারে বর-কনেকে বরণ করার রীতি বাংলাদেশের অধিকাংশ আদিবাসী সমাজে প্রচলিত। আদিবাসীরা বিশ্বাস করেন এ রীতি নতুন দম্পতির ভবিষ্যৎ জীবন ধন-ধান্যে পরিপূর্ণ করবে। আদিবাসীয় বিশ্বাসমতে, ধান, দুর্বা, আতপ চাল ইত্যাদি বস্তুতে রয়েছে জীবনসার, এবং সিঁদুর হলো আদিবাসীদের যৌনচিহ্ন। আবার বিয়ের আগে বর-কনেকে তেল, হলুদ মেখে স্নান করানোর রীতি প্রায় সব আদিবাসী সমাজেই পালিত হয়, যাকে বলা হয় ‘তেলাই’। আদিবাসীদের বিশ্বাস তেলাইয়ের মাধ্যমে বর-কনেকে পবিত্র করা হয়। যাতে অপদেবতার কুদৃষ্টি বিনষ্ট হতে পারে। আদিবাসী বিশ্বাসে জল অতি পবিত্র এবং এতে সারবস্তু রয়েছে অধিক মাত্রায়। একারণে চাকমা, মগ, টিপরা, দালুই, সাঁওতাল, ওঁরাও, রাজবংশী প্রভৃতি আদিবাসীদের মধ্যে বিয়ের পর মঙ্গলঘট থেকে আমপাতা-জামপাতা দিয়ে জল ছিটিয়ে আশীর্বাদ করার রীতি প্রচলিত আছে। বর-কনের জীবন যাতে সুখী হয় তা-ই তাদের আশীর্বাদের মূল উদ্দেশ্য।

বিয়েতে নবদম্পতির ভবিষ্যৎ জীবন কিরূপ হবে চাকমা সমাজে সে পরীক্ষা-রীতি চালু রয়েছে। মহিলারা কলার খোল দিয়ে দুটো নৌকা তৈরি করে একটিতে পান এবং অপরটিতে সুপারি দিয়ে নদীতে ভাসিয়ে দেন। নৌকা দুটি যদি পাশাপাশি ভাসতে থাকে তবে মনে করা হয় নবদম্পতির মিলের সম্ভাবনা। আর যদি বিপরীতমুখো হয়ে ভাসতে থাকে তবে অমিলের সম্ভাবনা। অমিল ঠেকাতে বিপরীতমুখী হয়ে ভাসা নৌকা দুটি টেনে একত্র করে তার নিচ থেকে কলসি ভরে জল এনে নবদম্পতিকে স্নান করিয়ে দেয়া হয়। সাঁওতাল, ওঁরাও, রাজবংশী প্রভৃতি আদিবাসীরাও এই নিয়ম পালন করে থাকেন সামান্য একটু ভিন্ন উপায়ে। বিয়ের পরের দিন বাড়ির আঙিনায় ছোট একটি পুকুর কাটা হয়। তারপর তাতে পানিভর্তি করে বর ও কনেকে সেই পুকুরে পয়সার লুকোচুরি খেলায় নামতে দেয়া হয়। প্রথমে বর একটি পয়সা লুকিয়ে রাখে এবং স্ত্রী তা খুঁজে বের করেন। পরে স্ত্রী তা লুকান এবং বর খুঁজে বের করেন। যদি উভয়েই সফল হন তবে তাদের মধ্যে ভবিষ্যৎ জীবনে দ্বন্দ্ব কলহ দেখা দেয়ার সম্ভাবনা থাকে না। বাংলাদেশের গ্রামবাংলার হিন্দু ও মুসলিম সমাজেও এই পয়সার লুকোচুরি খেলার নিয়ম প্রচলিত আছে।

সঠিক অনুচ্ছেদ শিরোনাম কোনটি?
titleA. ঘটক
titleB. আদিবাসীদের বিয়ে
titleC. হিজড়াদের বিয়ে
titleD. বিচিত্র বিয়ে
উত্তর: titleB
আব্দুল রশিদ সেলিম সালমান খান (জন্ম: ২৭ ডিসেম্বর ১৯৬৫) সালমান খান নামে অধিক পরিচিত (উচ্চারণ: ;) ভারতের অন্যতম বড় তারকা এবং অর্থনৈতিকভাবে সবচেয়ে প্রভাবশালী অভিনেতাদের একজন। সাম্প্রতিক বছরগুলিতে, তিনি প্রধান চরিত্রে অভিনয় করেছেন এবং প্রতিটি চলচ্চিত্রে ১০০ কোটির উপরে ব্যবসা করেছে। গণমাধ্যমে তাকে "বলিউডের বাঘ", "ব্লকবাস্টার খান", "বক্স অফিসের রাজা" ইত্যাদি নামে উল্লেখ করা হয়। এছাড়াও তিনি ভক্তদের কাছে "ভাইজান" এবং "সাল্লু" নামে জনপ্রিয়।

সঠিক অনুচ্ছেদ শিরোনাম কোনটি?
titleA. দিলীপ কুমার
titleB. তিন খান
titleC. সালমান খান
titleD. অন্যান্য খান
উত্তর: titleC
ঊনবিংশ শতাব্দির ত্রিশ ও চল্লিশের দশকে, মেহের বাবা একটি বিশেষ শ্রেণীর লোকদের, যাদের তিনি মাস্ত নামকরণ করেন, নিয়ে বিশাল এক কর্মযজ্ঞে লিপ্ত হন যারা প্রভুর প্রেমে বিভোর ছিল। বাবার মতে, এই মাস্তগণ তাদের মোহনীয় উচ্চতর আধ্যাত্বিক জগতে সর্বদা বিভোর থাকতেন। যদিও বাহ্যিকভাবে মাস্তগণ বিচারশক্তিহীন বা এমনকি উন্মাদের মত দৃশ্যমান হলেও, বাবা দাবি করতেন যে তাদের আধ্যাত্বিক জগতে তাদের অবস্থান বেশ উন্নতর স্থানে এবং তাদের সাথে সাক্ষাত করে আধ্যাত্বিকভাবে তারা যেন আরো উন্নত স্তর লাভ করতে পারে সেজন্য তিনি তাদের সাহায্য করতেন। এই মাস্তগণদের মাঝে সবচেয়ে পরিচিত মাস্ত হচ্ছেন মোহাম্মদ মাস্ত, তিনি মেহেরাবাদে মেহের বাবার আশ্রমে ২০০৩ সালে বাবার মৃত্যু পর্যন্ত বাস করতেন।

১৯৪৯ এ বাবা হেয়ালিপূর্ণ জীবন শুরু করেন যেটিকে তিনি “নব জীবন” নামে আখ্যায়িত করেন। বাবার কঠিন অনুরোধ এবং হাজারো প্রশ্ন মান্য করার প্রয়াস প্রদর্শন শর্তেও বাবা মাত্র ২০ জনকে “নৈরাশ্য এবং অসহায়ত্ব” ভরা জীবনে তার সহচর হওয়ার অনুমতি দেন।

যারা তার উপর নির্ভর ছিল তিনি তাদের ভবিষ্যত প্রয়োজনের জন্য কিছু জিনিসপত্র রেখে, তিনি এবং তার সহচরগণ তাদের অপরাপর সকল প্রকার সম্পত্তি এবং আর্থিক দায়বদ্ধতা পরিত্যাগ করেন। তারপর তারা ছদ্মবেশে সমগ্র ভারত ভ্রমণ করে এবং খাদ্য ভিক্ষা এবং বাবার কঠোর “নব জীবনের শর্তাদি” নির্দেশ মান্য করে চলছিলেন। যে সকল সহচারী এই সকল নির্দেশ পালনে ব্যর্থ হতেন তিনি তাদেরকে দূরে পাঠিয়ে দিতেন।

নব জীবন সর্ম্পকে মেহের বাবা লিখেছেন:

এই নব জীবন অনন্ত, এবং এমনকি আমার শারীরিক মৃত্যুর পরও যারা মিথ্যেকথন, ঘৃণা, রাগ, লোভ এবং কামমুক্ত জীবন যাপন করবে, এবং যারা, যৌনাচারে লিপ্ত হবে না, কারো অনিষ্ট করবে না, পরনিন্দা করবে না, বস্তুগত কোন কিছুর অধিকার বা ক্ষমতা অন্বেষণ করবে না, যারা কোন প্রকারের সম্মানের মুখাপেক্ষী হয় না, না সে সম্মানের লোভ করে না কলঙ্ক থেকে দূরে থাকে এবং কোন কিছুকেই ভয় পায় না এবং শুধুমাত্র তারা যারা কেবল স্রষ্টার উপর নির্ভর করে এবং যারা বিশুদ্ধরূপে স্রষ্টাকে ভালবাসে, যারা স্রষ্টানুরাগীদের বিশ্বাস এবং স্রষ্টার প্রকাশ্যবাদে বিশ্বাসী এবং যারা আধ্যাত্বিক বা বস্তুগত কোন প্রকারের প্রতিদান আশা করে না; যারা, দূর্দশায় হতাশ হওয়া ছাড়াই, সাহসিতকা এবং সর্বান্তঃকরণে একশত ভাগ আগ্রহ নিয়ে তারা মোকাবেলা করে এবং জাত, ধর্মীয় মতবাদ এবং ধর্মীয় অনুষ্ঠানাদিকে কোন প্রকারের গুরুত্ব দেয় না, তা সাফল্যের সাথে সম্পন্ন করবে তাদের মাধ্যমেই এই নব জীবনের ধারাবাহিকতা অব্যাহত থাকবে। এই নব জীবন অনন্তকাল ধরে চলতে থাকবে এবং এমনকি এইা নব জীবন পালনের মত কেউ না থাকলেও তা চলতে থাকবে।

মেহের বাবা ১৯৫২ সালের ফেব্রুয়ারিতে নব জীবনের অধ্যায় শেষ করেন এবং ভারত এবং পাশ্চাত্যে তিনি জনসাধারণের মাঝে পুনরায় ফিরে আসেন।

সঠিক অনুচ্ছেদ শিরোনাম কোনটি?
titleA. উপদেশাবলী
titleB. উপদেশ
titleC. ১৯৪০-মাস্তগণ এবং নব জীবন
titleD. ১৯৫০-স্রষ্টার বাণী এবং সড়ক দূর্ঘটনা
উত্তর: titleC
রাজস্থান রাজ্যের পর্যটন শিল্প উন্নতি হচ্ছে। জয়পুরের প্রাসাদ, উদয়পুরের হ্রদ, জোধপুর, বিকানির ও জৈসলমরের মরুভূমি পর্যটকদের জন্য সবচেয়ে সাধারণ স্থান। রাজ্যের অভ্যান্তরীর উৎপাদনের ১৬ শতাংশ আসে পর্যটন শিল্প থেকে। অনেক পুরোনো এবং উপেক্ষিত প্রাসাদ এবং দুর্গ এতিহ্যবাহী হোটেলে রূপান্তর করা হয়েছে। রাজ্যটিতে পর্যটন আতিথেয়তা খাতে কর্মসংস্থান বৃদ্ধি পেয়েছে।
সঠিক অনুচ্ছেদ শিরোনাম কোনটি?
titleA. খনিজ
titleB. কৃষি
titleC. পর্যটন শিল্প
titleD. শিল্প
উত্তর: titleC
খাদ্য এবং রান্নার "আন্তর্জাতিক অভিধান" পিৎজা পনিরকে সংজ্ঞায়িত করে ", একটি নরম কর্তিত-দই যা গরুর দুধ থেকে তৈরিকৃত মোৎজারেলা পনিরের অনুরূপ, ...", যা ".. পিৎজার জন্য বিশেষ করে ব্যবহৃত হয় এবং বাস্তব মোৎজারেলার চেয়ে কিছুটা কম আদ্রতা ধারণ করে" এভাবে। অধিকাংশ অন্তত ৯৫ শতাংশ মোৎজারেলার সঙ্গে বিভিন্ন আর্দ্রতা এবং ঘনত্বের চর্বি থাকে। হিমায়িত পিৎজার জন্য পনির হতে পারে গুঁড়া করা, যার মধ্যে পনির প্রক্রিয়াজাত করা হয় ছোট দানাদার টুকরাতে। নিম্ন-আর্দ্রতার মোৎজারেলা বিশেষভাবে পিৎজার জন্য প্রণয়ন করা যেতে পারে। পনির প্রক্রিয়াজাত হতে পারে ব্লক আকারে যা থেকে পণ্য ভাগ হতে পারে, দানা তৈরির মধ্যমে বা পাতলা করে স্লাইস করা যেতে পারে পিৎজাতে ব্যবহারের জন্য বা অন্যান্য খাবারের জন্য। পিৎজা পনির সাধারণত গঠিত হয় একটি দুই বা আরো পনিরের মিশ্রনে যেমন কম আর্দ্রতার মোৎজারেলা পনির বা প্রোভোলন। কম আর্দ্রতা মোৎজারেলা প্রথম তৈরি হয় মিড ওয়েস্টার্ন মার্কিন যুক্তরাষ্ট্র দুগ্ধ কারখানাতে এবং মূলত ডাকা হত "পিৎজা পনির" নামে।আদর্শ মোৎজারেলা পনিরের তুলনায় কম আর্দ্রতা মোৎজারেলার একটি মসৃণ গঠন আছে যা সহজে ভাগ করা যায়, বেশি ব্রাউনিং এবং গলনের বৈশিষ্ট্য আছে এবং কম পচনশীল হয়।

বিশ্বব্যাপী মোৎজারেলা সবচেয়ে জনপ্রিয় পিৎজা পনির। যাইহোক এটা অনুমান করা হয়েছে যে মার্কিন যুক্তরাষ্ট্রে শুধুমাত্র যে সব পিৎজা পনির ব্যবহার করা হয় তার মধ্যে ৩০% প্রকৃত মোৎজারেলা। প্রোভোলন হচ্ছে দ্বিতীয় সবচেয়ে জনপ্রিয় একটি পনির। মোৎজারেলা পনিরের চর্বণ যোগ্যতা সংরক্ষণ করার জন্য চেডারপনিরের সঙ্গে দই মিশ্রিত করা যেতে পারে। পারমায় তৈরি কৃত গ্রেটেড পনির পিৎজার উপর যোগ করা যেতে পারে এবং সাধারণত যখন রান্না করা হয় তখন ভাল মত দ্রবীভূত হয় না। একটি বৈচিত্র্যময় প্রজাতির বিভিন্ন প্রকারের প্রক্রিয়াজাত পিৎজা পনির উৎপাদিত হয় যার মধ্যে অন্তর্ভুক্ত আছে অ্যানালগ পনির। প্রভেল হচ্ছে এর একটি উদাহরণ। অন্যান্য পিৎজা পনির মধ্যে অন্তর্ভুক্ত আছে এমেন্টাল, রোমান এবং কালজোনের জন্য রিকট্টা যা একটি টপিং হিসেবে ব্যবহার করা হতে পারে।
তৈরি প্রক্রিয়াটিতে একসঙ্গে বিভিন্ন পনির মেশানো যেতে পারে এবং প্রতিটির পৃথক ব্রাউনিং ও ব্লিস্টারিং বৈশিষ্ট্য আছে। উদাহরণস্বরূপ মোৎজারেলা পনির এবং চেডারপনিরের একটি সংমিশ্রণ যখন রান্না করা হয় তখন অন্যান্য সমন্বয়ের তুলনায় এটি কম ফোস্কা উৎপন্ন করতে পারে কারণ চেডারপনিরের স্থিতিস্থাপকতা কম থাকে যেখানে অন্যান্য সমন্বয়ের তুলনায় মোৎজারেলা পনির এবং প্রোভোলন কম বাদামী হতে পারে।

সঠিক অনুচ্ছেদ শিরোনাম কোনটি?
titleA. উৎপাদন এবং বাবসা
titleB. গবেষণা এবং উন্নয়ন
titleC. অঞ্চলভিত্তিক ব্যবহার
titleD. ধরণ এবং প্রকার
উত্তর: titleD
সাম্প্রতিক গবেষণায় দেখা গেছে ফেসবুকের কারণে আত্ম-সম্মানে নেতিবাচক প্রভাব পড়ে যা ইর্ষার জন্ম দেয় যেমন অবকাশ এবং ছুটির দিনের ছবি কথা। অন্যান্য ইর্ষার কারণগুলোর মধ্যে আছে বন্ধু বান্ধবের পারিবারিক সুখী এবং কারো দৈহিক সোন্দর্যের ছবি। এধরনের ইর্ষান্বিত অনুভূতি মানুষকে তাদের জীবনে একা এবং অতৃপ্ত করে দেয়। জার্মান দুটি বিশ্ববিদ্যালয়ের যৌথ গবেষণায় দেখা গেছে তিন জনের মধ্যে একজন ফেসবুক চালানোর পর নিজেদের জীবন নিয়ে অসন্তুষ্ট। এবং অন্য একটি গবেষণা যা উটাহ ভ্যালি বিশ্ববিদ্যালয় কর্তৃক পরিচালিত হয়েছিল, উঠে আসে যে, ফেসবুকে সময় কাটানোর বাড়ানোর পর তারা তাদের জীবন সম্পর্কে নিকৃষ্ট অনুভূতি হয়েছিল।

সঠিক অনুচ্ছেদ শিরোনাম কোনটি?
titleA. ব্রিটিশ অফিসে কর্মীদের ফেসবুক ব্যবহারে বাধা
titleB. ফেসবুক ইর্ষা
titleC. অফিস
titleD. ইতিহাস
উত্তর: titleB
৫ জানুয়ারি, ১৯৮৮ তারিখে ১৯ বছর বয়সে প্রথম-শ্রেণীর ক্রিকেটে ক্যান্টারবারির পক্ষে তার অভিষেক ঘটে। ল্যাঙ্কাস্টার পার্কে অনুষ্ঠিত ঐ খেলায় দলের প্রতিপক্ষ ছিল অকল্যান্ড দল। এরপর প্রায় তিন বছর পর দলের অধিনায়ক মনোনীত হন। ৩১ ডিসেম্বর, ১৯৯০ তারিখে রড ল্যাথামের কাছ থেকে তিনি এ দায়িত্ব পান।

তার নেতৃত্বে ক্যান্টারবারি আশাতীত সাফল্য লাভ করে। ১৯৯১-৯২, ১৯৯২-৯৩ ও ১৯৯৩-৯৪ মৌসুমে নিউজিল্যান্ডের একদিনের প্রতিযোগিতা হিসেবে স্বীকৃত ৫০ ওভারের শেল কাপের শিরোপা জয় করে। এরপর ১৯৯৫-৯৬ ও ১৯৯৬-৯৭ মৌসুমেও দলটি শিরোপা জয় করেছিল। এছাড়াও, ১৯৯৩-৯৪, ১৯৯৬-৯৭ ও ১৯৯৭-৯৮ মৌসুমে তার অধিনায়কত্বে নিউজিল্যান্ডের প্রথম-শ্রেণীর প্রতিযোগিতা শেল ট্রফি জয় করে। ১৯৯২ সালে নিউজিল্যান্ড অ্যাকশন ক্রিকেট ট্রফির একমাত্র আসরটিতেও দলটি শিরোপা পায়।

সঠিক অনুচ্ছেদ শিরোনাম কোনটি?
titleA. খেলোয়াড়ী জীবন
titleB. অবসর
titleC. প্রারম্ভিক জীবন
titleD. অর্জনসমূহ
উত্তর: titleC
মধ্য প্যালিওলিথিক নামটি হোমো সেপিয়েন্সের প্রথম আবির্ভাবের সময় (প্রায় ৩,০০,০০০ বছর আগে) এবং পূর্ণ আচরণগত আধুনিকত্বের আবির্ভাবের সময়ের (প্রায় ৫০,০০০ বছর আগে) মধ্যবর্তী সময়কে নির্দেশ করতে ব্যবহৃত হয়।

অনেক প্রাক্‌-আধুনিক মানুষের মধ্যে (যেমন, ওমো, হার্টো, স্খুল এবং পেস্টেরা কু ওয়েস) প্রাচীন এবং আধুনিক ধারার মিশ্রণ লক্ষ্য করা যায়। উদাহরণস্বরূপ বলা যায়, পঞ্চম স্খুলের স্পষ্ট ব্রো রিজ এবং একটি অভিক্ষিপ্ত মুখমণ্ডল রয়েছে। যদিও, এদের মাথার করোটি হল গোলাকার এবং নিয়েন্ডার্থালস্‌দের থেকে স্বতন্ত্র এবং আধুনিক মানুষের মাথার করোটির অনুরূপ। অধুনা জানা গেছে, যে উত্তর সাহারা এবং আফ্রিকার বাইরের অঞ্চলের আধুনিক মানুষের মধ্যে কিছু প্রাচীন মানবের মিশ্রণ ঘটেছে, যদিও পঞ্চম স্খুলের মত প্রাক্‌-আধুনিক মানুষের শক্তিশালী ধারার ফলেই এই মিশ্র বংশের উৎপত্তি নাকি তা প্রাচীন কোন ধারার অবশেষ, তা এখনও অমীমাংসিত।

শারীরগত আধুনিক মানুষের “কৃশকায়” অথবা দূর্বলভাবে গঠিত কঙ্কালের সাথে বর্দ্ধিত জনসংযোগ এবং “সম্পদ পরিবহন”সহ তার জীবনযাত্রার অন্যান্য দিকগুলিও জড়িয়ে রয়েছে। প্রমাণ পাওয়া গেছে যে মানব মস্তিষ্কের বিকাশের, বিশেষত পুরোমস্তিষ্কের বিকাশের, কারণ হল “মানবদেহে বিপাকীয় উপাদানের অত্যন্ত দ্রুত বিবর্তন...এর সাথে সাথে পেশী শক্তির চূড়ান্ত অবক্ষয়। মস্তিষ্কে এবং পেশীতে লক্ষ্যণীয়রকমের দ্রুত বিপাকীয় পরিবর্তন, এবং তার সাথে অনন্য মানব জ্ঞান দক্ষতা ও পেশীকার্যের হ্রাস, মানব বিবর্তন পদ্ধতিতে সমান্তরাল ভূমিকা রেখেছে বলে মনে করা হয়”। শনিনজেন বল্লম এবং এদের আনুষঙ্গিক অবশেষ থেকে বোঝা যায় যে এরা আজ থেকে ৩,০০,০০০ বছর আগেই জটিল প্রযুক্তিগত দক্ষতা অর্জন করেছিল এবং এটাই ছিল সক্রিয় (বড় রকমের) শিকারের প্রথম প্রত্যক্ষ প্রমাণ। হোমো হেইডেলবার্গজেনেসিসের পূর্ব-পরিকল্পনা করা, চিন্তা করা এবং সেই অনুযায়ী কাজ করার মত মেধাগত ও জ্ঞানগত দক্ষতা ছিল এবং তা ছিল একেবারেই আধুনিক মানুষের মত।

সঠিক অনুচ্ছেদ শিরোনাম কোনটি?
titleA. দেহ কঙ্কালের গঠন
titleB. ছড়িয়ে পড়বার আনুমানিক সময়
titleC. পরবর্তী প্যালিওলিথিক
titleD. প্রাক-"হোমো সেপিয়েন্স"
উত্তর: titleD
ব্রাহ্মণপাড়া উপজেলার দক্ষিণাংশে সাহেবাবাদ ইউনিয়নের অবস্থান। এ ইউনিয়নের উত্তরে ব্রাহ্মণপাড়া সদর ইউনিয়ন, পশ্চিমে দুলালপুর ইউনিয়ন ও মালাপাড়া ইউনিয়ন, দক্ষিণে বুড়িচং উপজেলার পীরযাত্রাপুর ইউনিয়ন, দক্ষিণ-পূর্বে বুড়িচং উপজেলার বুড়িচং সদর ইউনিয়ন এবং পূর্বে বুড়িচং উপজেলার রাজাপুর ইউনিয়ন অবস্থিত।

সঠিক অনুচ্ছেদ শিরোনাম কোনটি?
titleA. প্রশাসনিক কাঠামো
titleB. দর্শনীয় স্থান
titleC. শিক্ষা প্রতিষ্ঠান
titleD. অবস্থান ও সীমানা
উত্তর: titleD
আর্মেনিয়া, অস্ট্রিয়া, বেলারুশ, বেলজিয়াম, বুলগেরিয়া, চেক প্রজাতন্ত্র, সাইপ্রাস, ডেনমার্ক, এস্তোনিয়া, ফিনল্যান্ড, ফ্রান্স, জর্জিয়া, জার্মানি, গ্রীস, হাঙ্গেরি, আইসল্যান্ড, আয়ারল্যান্ড, ইতালি, লাটভিয়া, লিথুয়ানিয়া, মোল্দাভিয়া, নেদারল্যান্ড, নরওয়ে, পোল্যান্ড, পর্তুগাল, রোমানিয়া, রাশিয়া, স্লোভাকিয়া, স্পেন, সার্বিয়া, সুইডেন, সুইজারল্যান্ড, ইউক্রেন, , এবং যুক্তরাজ্য।

সঠিক অনুচ্ছেদ শিরোনাম কোনটি?
titleA. ২০% থেকে ৮০% এর মধ্যে
titleB. ২০% থেকে ৮০% এর মধ্যে
titleC. ২০% এর কম
titleD. এশিয়া
উত্তর: titleC
আগা খান মেডিকেল কমপ্লেক্স করাচিতে অবস্থিত। প্রায় ৬৫ একর জায়গার ওপর পুরো স্থাপনা বিস্তৃত। এর নকশা পরিকল্পনা করেছিলো যুক্তরাষ্ট্রভিত্তিক স্থাপত্য ফার্ম পায়েটে এসোসিয়েটস। এখানে ৫৬০ শয্যার হাসপাতাল, ৫০০ ছাত্র-ছাত্রীদের জন্য একটি মেডিকেল স্কুল, একটি নার্সিং স্কুল, কর্মচারী ও ছাত-ছাত্রীদের জন্য বাসভবন এবং একটি মসজিদ রয়েছে। এই স্থাপনা নির্মাণের সময় পাকিস্তানের ইতিহাস, জলবায়ু, পরিবেশ, প্রতীকীবাদ, আধ্যাত্মিক মান ও মুসলিম সংস্কৃতির প্রতি গভীর মনোযোগ রাখা হয়েছিলো।

সঠিক অনুচ্ছেদ শিরোনাম কোনটি?
titleA. স্থাপত্য
titleB. করাচির অন্যান্য হাসপাতালের সাথে সহযোগিতা
titleC. সুবিধা
titleD. স্বীকৃতি
উত্তর: titleA
সরকারি তথ্য বলছে, ২০১৭ সালের সেপ্টেম্বরের শেষে ২০১৬ সালের ডিসেম্বরের তুলনায় স্থায়ী কর্মীর সংখ্যা ১৬ হাজার কম ছিল৷ এছাড়া ট্রাম্প প্রশাসনের গুরুত্বপূর্ণ অনেক পদ এখনও শূন্য আছে৷ ‘পার্টনারশিপ ফর পাবলিক সার্ভিস’ নামের একটি নির্দলীয় সংস্থা এসব তথ্যের দিকে নজর রাখে৷ তারা বলছে, যেসব চাকরিতে নিয়োগের ক্ষেত্রে সেনেটের অনুমোদন লাগে সেরকম ৬৩৩টি পদের মধ্যে ২৪৫টি পদ এখনও খালি আছে৷

সঠিক অনুচ্ছেদ শিরোনাম কোনটি?
titleA. স্বাস্থ্য ও সামাজিক নিরাপত্তা
titleB. সরকারের কর্মী সংখ্যা
titleC. ব্যবসা ও অর্থনীতি
titleD. আন্তর্জাতিক বাণিজ্য
উত্তর: titleB
যেহেতু সুরকার অহন এক-তাই ১৯৬৫ সালে মারা গিয়েছিলেন, তাই সঙ্গীতটির কপিরাইটটি কমপক্ষে ২০৩৬ সাল নাগাদ শেষ হওয়ার কথা ছিল। এটি বাজানোর অভিযোগে ২০০৩ সালের ডিসেম্বরে দক্ষিণ কোরিয়ার দুটি পেশাদার ফুটবল ক্লাবের বিরুদ্ধে কপিরাইটধারীদের দল মামলা করেছে। তবে, ২০০৫ সালের ১৬ মার্চ সুরকারের স্ত্রী লোলিটা অহন এবং তার পরিবার দক্ষিণ কোরিয়ার সরকারকে "আইগুগগা" সমস্ত অধিকার প্রদান করে। "আইগুগগা" তখন থেকে একটি পাবলিক ডোমেইন সঙ্গীতে পরিণত হয়েছে।

সঠিক অনুচ্ছেদ শিরোনাম কোনটি?
titleA. নামকরণ
titleB. ইতিহাস
titleC. কপিরাইট
titleD. উৎপত্তি
উত্তর: titleC
১৯৯০ সালে মুক্তিপ্রাপ্ত 'হেনরি এ্যান্ড জুন' চলচ্চিত্রটিতে অনেক নগ্ন দৃশ্য দেখানো হয়, এই চলচ্চিত্রটি ফ্রান্সে জন্মগ্রহণকারী মার্কিন লেখিকা এনাইস নিনের একটি ফরাসী বইয়ের ওপর ভিত্তি করে তৈরি হয়েছিলো যেটিতে নিন মার্কিন লেখক হেনরি মিলার এবং তার পত্নী জুনের সঙ্গে সম্পর্কের আলোকপাত করেছিলেন।

১৯৯৭ সালে মুক্তিপ্রাপ্ত 'টাইটানিক' চলচ্চিত্রে অভিনেত্রী কেট উইন্সলেট সম্পূর্ণ নগ্ন হন তার রোজ নামক চরিত্রটির জন্য।

পরিচালক জুড এ্যাপাটো ২০০৭ সালে ব্যঙ্গ করে বলেন, "এখন থেকে আমি আমার প্রত্যেকটি চলচ্চিত্রে যোনি এবং শিশ্ন দেখাবো...আমার মানুষের অশ্লীলতা শব্দটা শুনতে খুবই বিরক্ত লাগে।" ২০১০ সালের অক্টোবরের ১১ তারিখ 'মোশন পিকচার এ্যাসোসিয়েশন অব আমেরিকা'র শ্রেণীবিভাগ এবং রেটিং প্রশাসন ঘোষণা দেয় ভবিষ্যতে তারা পুরুষ নগ্নতা সম্বলিত চলচ্চিত্র আলাদাভাবে উল্লেখ করে দেবে, তারা এই কাজ করে ঐ বছরেরই একটি চলচ্চিত্র 'ব্রুনো' মুক্তি পাওয়ার পর (মুক্তি পায় জুলাই মাসে), অনেক দর্শক চলচ্চিত্রটিতে নগ্নতা দেখে উদ্বেগ প্রকাশ করেছিলেন।

কোনো একটি চলচ্চিত্রে যে অভিনেতা এবং অভিনেত্রীকে নগ্ন দৃশ্যে অভিনয় করতে হবে, তাদেরকে আগে থেকেই পরিচালক ভালো মত বুঝিয়ে দেন কিভাবে নগ্নতাটাকে উপস্থাপন করা হবে। অভিনেত্রী অ্যান হ্যাথাওয়ে যুক্তরাষ্ট্রের 'ন্যাশনাল পাবলিক রেডিও'তে একটি সাক্ষাৎকারে বলেন, "পরিচালক তার চলচ্চিত্রে কি কি ধরণের দৃশ্য থাকবে এসব নিয়ে একটি তালিকা তৈরি করে আপনাকে দেবেন, এরপর ওগুলো দেখে রাজি হলে তো হলেনই না হলে নেই। কোনো অভিনেত্রী বা অভিনেতা নগ্ন দৃশ্যে অভিনয় করতে লজ্জা পেলে নগ্ন হওয়ার ক্ষেত্রে প্রযোজকের কাছে বেশি টাকা দাবী করতে পারেন।"

যুক্তরাষ্ট্রে চলচ্চিত্র-দর্শকদের মধ্যে নগ্নতা বিষয়টা বিতর্কিত। ২০০০ এর দশকে চলচ্চিত্রে নগ্নতা যোগ করা হলে 'বাণিজ্যিকভাবে সফল' হবে ভাবা হত, যদিও নগ্নতা একটি চলচ্চিত্রের সফল বা ব্যর্থ হওয়ার মানদণ্ড তখন আর সেই আগেকার যুগের মত ছিলোনা (উনবিংশ শতকের শেষ দিকে, ষাটের দশকের আগের বিংশ শতকের মত)। বহু চলচ্চিত্র গবেষক এবং সমালোচক কাহিনীর প্রয়োজনে চলচ্চিত্রে নগ্নতা সমর্থন করেন।

সঠিক অনুচ্ছেদ শিরোনাম কোনটি?
titleA. নব্বইের দশক থেকে পরের সময়কার হলিউড
titleB. উনবিংশ এবং বিংশ শতকের শুরুর দিকের চলচ্চিত্রে নগ্নতা
titleC. ভারতীয় চলচ্চিত্র
titleD. হলিউড, ত্রিশের দশক থেকে ষাটের দশক
উত্তর: titleA
পাদদেশ বস্তুকামকে পাদদেশ বা জুতার প্রতি কথিত একটি যৌন আগ্রহ হিসাবে সংজ্ঞায়িত করা হয়েছে। সিগমুন্ড ফ্রয়েড পাদদেশ বাঁধাই-কে পাদদেশ বস্তুকামের ধরন হিসাবে বিবেচিত করেছেন। একজন পাদদেশ বস্তুকামীর জন্য, সমস্ত আকর্ষণের কেন্দ্রবিন্দুই হল পায়ের পাতা এবং পায়ের আঙ্গুলের আকৃতি এবং আকার (যেমন দীর্ঘ পায়ের আঙ্গুল, ক্ষুদ্র পায়ের আঙ্গুল, রঞ্জিত পায়ের আঙ্গুল, উচ্চ পদধনু, পদতল ইত্যাদি।), পদালঙ্কার (যেমন পদাঙ্গুষ্ঠ, পদনূপুর ইত্যাদি।), পদ-পরিচর্চা (যেমন পদপ্রসাধন বা পদমালিশ), পদাভরন (যেমন নগ্নপদ, ফ্লিপ-ফ্লপ ইত্যাদি।), পদঘ্রাণ, এবং সংজ্ঞাবহ মিথস্ক্রিয়া (যেমন পাদদেশ আঘ্রাণ, পদলেহন, পদচুম্বন, কাতুকুতুদান ইত্যাদি।)।

সঠিক অনুচ্ছেদ শিরোনাম কোনটি?
titleA. উদাহরণস্বরূপ ঘটনাবলী
titleB. আপেক্ষিক সংঘটনের হার
titleC. স্বাস্থ্য এবং রোগ
titleD. বৈশিষ্ট্য
উত্তর: titleD
পূর্ব চীন সাগরে এটির অবস্থান। সেনকাকু দ্বীপপুঞ্জটি উৎসুরি জিমা, তাইশো জিমা, কুবা জিমা, কিতা কোজিমা ও মিনামি কোজিমা নামের পাঁচটি দ্বীপ এবং তিনটি ভাসমান পাথুরে টিলার সমন্বয়ে গঠিত। এর আয়তন সাত বর্গকিলোমিটার। তাইওয়ান থেকে ১২০ নটিক্যাল মাইল, চীনের মূল ভূখণ্ড থেকে ২০০ নটিক্যাল মাইল এবং জাপানের ওকিনাওয়া দ্বীপ থেকে ২০০ নটিক্যাল মাইল দূরে এর অবস্থান।

সঠিক অনুচ্ছেদ শিরোনাম কোনটি?
titleA. ত্রিমুখী লড়াই
titleB. জাপানের প্রতিক্রিয়া
titleC. চীনের প্রতিক্রিয়া
titleD. অবস্থান
উত্তর: titleD
১৮৯৪ থেকে ১৯১৪ সময়কালে দীর্ঘ ২০ বছর প্রথম-শ্রেণীর খেলোয়াড়ী জীবন চলমান ছিল গিলবার্ট জেসপের। ১৮৯৪ সালে প্রথমবারের মতো গ্লুচেস্টারশায়ারের পক্ষে খেলতে নামেন। ৩০ রানের স্বল্পমানের ইনিংস খেললেও আর্থার মোল্ড ও জনি ব্রিগসের ন্যায় উদীয়মান খেলোয়াড়ের মারাত্মক বোলিং মোকাবেলা করতে হয়েছিল তাকে।

১৮৯৭ সালটি গিলবার্ট জেসপের স্বর্ণালী বছর ছিল। ১০০০ রান ও ১০০ উইকেট লাভের ন্যায় ডাবলের কৃতিত্ব লাভ করেন। ফলশ্রুতিতে, ঘরোয়া ক্রিকেটে দূর্দান্ত ক্রীড়াশৈলী প্রদর্শনের স্বীকৃতিস্বরূপ ১৮৯৮ সালে উইজডেন কর্তৃক অন্যতম বর্ষসেরা ক্রিকেটারের সম্মাননা লাভ করেন তিনি। দুই বছর বাদে বেডফোর্ডে ইয়র্কশায়ারের বিপক্ষে মধ্যাহ্নভোজনের পূর্বেই সেঞ্চুরি করার গৌরব অর্জন করেন। প্রথম ইনিংসে মাত্র চল্লিশ মিনিটে ১০৪ ও দ্বিতীয় ইনিংসে ১৩৯ রান করেন। এক ঘণ্টারও কম সময়ে এ অর্জনের সাথে নিজ নামকে সংশ্লিষ্ট করেছিলেন তিনি।

দুইটি মাঝারিমানের বছর কাটানোর পর ১৮৯৯ সালে টেস্ট অভিষেক পর্ব সম্পন্ন হয় তার। ১৯০০ সালে গ্লুচেস্টারশায়ারের অধিনায়কত্বসহ সম্পাদকের দায়িত্ব লাভ করেন। ঐ বছরে চমৎকার মৌসুম অতিবাহিত করেন গিলবার্ট জেসপ। ২২১০ রানসহ ১০৪ উইকেট লাভ করেন। তন্মধ্যে, এসেক্সের বিপক্ষে খেলোয়াড়ী জীবনের সেরা বোলিং পরিসংখ্যান ৮/২৯ দাঁড় করান। পরের বছর পেসের কার্যক্ষমতা হারান ও দূর্বল বোলিংয়ের কারণে ত্রিশ উইকেটেরও কম পান। তবে, তার ব্যাটিংয়ের উন্নতি ঘটে। এ পর্যায়ে ১৯০২ সালে ওভালের পঞ্চম টেস্টের ব্যাটিং উল্লেখযোগ্য ছিল।

১৯০৩ সালে খেলোয়াড়ী জীবনের সর্বোচ্চ ইনিংসের দেখা পান। সাসেক্সের বিপক্ষে ১৮০ মিনিটে ২৮৬ রান তুলেন। পাশাপাশি গ্লুচেস্টারশায়ারের প্রধান ব্যাটিং মেরুদণ্ডের ভূমিকায় অবতীর্ণ হন। তবে, ১৯০১ সালের পর খুব কমই দ্রুততর পেস বোলিং কার্যে অগ্রসর হতেন। ১৯০৯ সালে মারাত্মক আঘাতের কারণে দুই মাসেরও অধিক সময় মাঠের বাইরে অবস্থান করতে হয়েছিল তাকে। ১৯১২ সালে গ্লুচেস্টারশায়ারের সম্পাদকের দায়িত্ব থেকে পদত্যাগের পূর্ব-পর্যন্ত ব্যাটসম্যানের প্রধান দায়িত্ব পালন করতেন। শেষ দুই মৌসুমে তিনি মাঝে-মধ্যেই অনুপস্থিত থাকতেন ও মাঝারিমানের ক্রীড়াশৈলী প্রদর্শন করতেন। ৪৫ বছর বয়সে প্রথম বিশ্বযুদ্ধ শুরু হলে ক্রিকেট খেলায় আর তাকে দেখা যায়নি।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. কাউন্টি ক্রিকেট
titleC. খেলার ধরন
titleD. অন্যান্য ক্রীড়ায় অংশগ্রহণ
উত্তর: titleB
১৯৮৫ সালের নভেম্বরে তিনি পিডিপিএর সেক্রেটেরিয়েটে নিয়োগ পান। সোভিয়েতরা আফগানিস্তান ত্যাগের সময় মিখাইল গর্বাচেভ পিডিপিএর মহাসচিব পদ থেকে কারমালের পদত্যাগ চাইছিলেন। এসময় কারমালের উত্তরসূরির প্রশ্নে গর্বা‌চেভ নজিবউল্লাহকে সমর্থন করেছিলেন। ইয়ুরি আন্দ্রোপভ, বরিস পোনোমারেভ ও দিমিত্রি উস্তানোভ নজিবউল্লাহকে সমর্থন করেছিলেন। তবে নজিবউল্লাহ ছাড়াও আসাদউল্লাহ সারওয়ারির প্রতি অনেক সোভিয়েত কর্মকর্তার সমর্থন ছিল। আরেকজন কাঙ্খিত ব্যক্তি ছিলেন আবদুল কাদির। তিনি সাওর বিপ্লবে অংশ নিয়েছিলেন। ১৯৮৬ সালের ৪ মে নজিবউল্লাহ পিডিপিএর মহাসচিব হিসেবে কারমালের উত্তরসূরি হন। তবে কারমাল বিপ্লবী কাউন্সিলের চেয়ারম্যানের পদে বহাল থাকেন।

১৫ মে নজিবউল্লাহ যৌথ নেতৃত্বের ঘোষণা দেন। এর আওতায় তিনি দলের প্রধান, কারমাল রাষ্ট্রপ্রধান ও সুলতান আলি কেশ্তমান্দ মন্ত্রীসভার চেয়ারম্যান হন। তবে নজিবউল্লাহ দলের মহাসচিব হলেও কারমালের পক্ষে দলে যথেষ্ট সমর্থন ছিল। কিন্তু কারমাল জাতীয় সমঝোতার পরিকল্পনায় বাধা দিচ্ছেন নজিবউল্লাহর এমন অভিযোগের পর সোভিয়েত পলিটব্যুরো কারমালকে অপসারণের সিদ্ধান্ত নেয়। নভেম্বরে অনুষ্ঠিত পিডিপিএর বৈঠকে কারমালমে বিপ্লবী কাউন্সিলের চেয়ারম্যানের পদ থেকে অব্যাহতি দেয়া হয়। কারমাল এরপর মস্কোয় নির্বাসিত হন। বিপ্লবী কাউন্সিলের চেয়ারম্যান পদে এরপর হাজি মুহাম্মদ চামকানি দায়িত্ব পান।

সঠিক অনুচ্ছেদ শিরোনাম কোনটি?
titleA. ক্ষমতাচ্যুতি
titleB. ক্ষমতায় উত্থান: ১৯৮৫–১৯৮৬
titleC. প্রারম্ভিক ও কর্মজীবন
titleD. মৃত্যু
উত্তর: titleB
মুহাম্মাদের আহ্বানে মক্কায় বেশকিছু লোক ইসলামের প্রতি উৎসাহী হয়ে ইসলাম গ্রহণ করে। তারা মূলত হজ্জ করতে এসে ইসলামে দাওয়াত পেয়েছিল। এরা আকাবা নামক স্থানে মুহাম্মাদের কাছে শপথ করে যে তারা যে কোনো অবস্থায় তাদের নবী মুহাম্মাদকে রক্ষা করবে এবং ইসলামে প্রসারে কাজ করবে। এই শপথগুলো আকাবার শপথ নামে সুপরিচিত। এই শপথগুলোর মাধ্যমেই মদিনায় ইসলাম প্রতিষ্ঠার উপযোগী পরিবেশ সৃষ্টি হয় এবং একসময় মদিনার ১২টি গোত্রের নেতারা একটি প্রতিনিধিদল প্রেরণের মাধ্যমে মুহাম্মাদকে মদিনায় আসার আমন্ত্রণ জানায়। মদিনা তথা ইয়াসরিবে অনেক আগে থেকে প্রায় ৬২০ সাল পর্যন্ত গোত্র গোত্র এবং ইহুদিদের সাথে অন্যদের যুদ্ধ লেগে থাকে। বিশেষত বুয়াছের যুদ্ধে সবগুলো গোত্র যুদ্ধে অংশ নেওয়ায় প্রচুর রক্তপাত ঘটে। এ থেকে মদিনার লোকেরা বুঝতে সমর্থ হয়েছিল যে, রক্তের বিনিময়ে রক্ত নেওয়ার নীতিটি এখন আর প্রযোজ্য হতে পারে না। এজন্য তাদের একজন নেতা দরকার যে সবাইকে একতাবদ্ধ করতে পারবে। এ চিন্তা থেকেই তারা মুহাম্মাদকে আমন্ত্রণ জানিয়েছিল, যদিও আমন্ত্রণকারী অনেকেই তখনও ইসলাম ধর্ম গ্রহণ করে নি। এই আমন্ত্রণে মুসলিমরা মক্কা থেকে হিজরত করে মদিনায় চলে যায়। সবশেষে মুহাম্মাদ ও আবু বকর ৬২২ খ্রিষ্টাব্দে মদিনায় হিজরত করেন। তাদের হিজরতের দিনেই কুরাইশরা মুহাম্মাদকে হত্যার পরিকল্পনা করেছিল যদিও তা সফল হয় নি। এভাবেই মক্কী যুগের সমাপ্তি ঘটে। যারা মুহাম্মাদের সাথে মক্কা থেকে মদিনায় হিজরত করেছিল তারা "মুহাজিরুন" নামে পরিচিত হয়ে উঠল।

সঠিক অনুচ্ছেদ শিরোনাম কোনটি?
titleA. মদিনায় হিজরত
titleB. মদিনার ইহুদিদের সাথে সম্পর্ক
titleC. মক্কা বিজয়ের পর
titleD. নবুয়ত-পূর্ব জীবন
উত্তর: titleA